“ราชกิจจาฯ” คลายล็อกฯร้านอาหาร นั่งกินได้ถึง 21.00 น. เริ่ม 17 พ.ค.นี้
เว็บไซต์ “ราชกิจจาฯ” ผ่อนคลายมาตรการล็อกดาวน์ อนุญาตให้นั่งกินอาหารในร้านได้ถึง 21.00 น. และขยายเวลาเปิดร้านได้ถึง 23.00 น. เริ่ม 17 พ.ค.นี้
16 พ.ค. 2564

ผู้สื่อข่าวรายงานว่า วานนี้ (15 พ.ค.64) เว็บไซต์ราชกิจจานุเบกษา เผยแพร่ข้อกำหนด ออกตามความในมาตรา 9 แห่งพ.ร.ก.บริหารราชการในสถานการณ์ฉุกเฉิน พ.ศ.2548 (ฉบับที่ 23) 
โดยในส่วนของพื้นที่ควบคุมสูงสุดและเข้มงวด (สีแดงเข้ม) จากเดิม 6 จังหวัด ลดเหลือเพียง 4 จังหวัด คือ กทม. นนทบุรี ปทุมธานี และสมุทรปราการ มาตรการคือ นั่งกินอาหารที่ร้านได้ไม่เกิน 25% เปิดเวลาไม่เกิน 21.00 น. และขายกลับบ้านไม่เกิน 23.00 น. ห้ามบริโภคเครื่องดื่มแอลกอฮอล์ในร้าน
ส่วนพื้นที่ควบคุมสูงสุด (สีแดง) จาก 45 จังหวัด ลดเหลือ 17 จังหวัด ได้แก่ กาญจนบุรี ชลบุรี ฉะเชิงเทรา ตาก นครปฐมนครศรีธรรมราช นราธิวาส ประจวบคีรีขันธ์ พระนครศรีอยุธยา เพชรบุรี ยะลา ระนอง ระยอง ราชบุรี สมุทรสาครสงขลา และสุราษฎร์ธานี สามารถนั่งกินอาหารที่ร้านได้ถึง 23.00 น. ห้ามบริโภคเครื่องดื่มแอลกอฮอล์ในร้าน
รวมถึงพื้นที่ควบคุม (สีส้ม) จาก 26 จังหวัดเพิ่มเป็น 56 จังหวัด คือ จังหวัดที่เหลือ สามารถนั่งกินอาหารที่ร้านได้ตามปกติ แต่ห้ามบริโภคเครื่องดื่มแอลกอฮอล์ในร้าน
ทั้งนี้ ตั้งแต่วันที่ 17 พ.ค.2564 เป็นต้นไป
อ่านฉบับเต็ม (คลิกที่นี่)